ગરબાની રાજધાની ગણાતા વડોદરામાં એમએસ યુનિવર્સિટીના ફાઇન આર્ટ્સ ફેકલ્ટીના ગરબા યુનિક રીતે તૈયાર કરી ગવાયા હતા. વિદેશમાં વસતા વિદ્યાર્થીઓ પણ આ ગરબા રમવા આવી પહોંચ્યા હતા. નવરાત્રિના પ્રારંભથી જ યુવાનોમાં ટેટૂઝનો ક્રેઝ વધ્યો છે. શહેરનાં યુવાનો-યુવતીઓ નવરાત્રિને લઈ ડિફરન્ટ ટેટૂ શરીરે ચીતરાવીને આદ્યશક્તિની આરાધના સાથે ગરબે ઘુમતા જોવા મળ્યા હતા. વડોદરાના પાદરા તાલુકામાં રણુ ગામે આવેલા 700 વર્ષ જૂના શ્રી તુળજાભવાનીના મંદિરમાં લાખ્ખોની સંખ્યામાં શ્રદ્ધાળુઓ દર્શનાર્થે આવી પહોંચ્યા હતા. શ્રી તુળજાભવાની માતાજીને નવરાત્રિમાં 150 વર્ષ પૂર્વે મલ્હારરાવ ગાયકવાડે ભેટમાં આપેલા કીમતી હિરા-માણેક જડેલાં અલૌકિક આભૂષણોથી શણગારવામાં આવે છે. આ આભૂષણોની કિંમત કરોડોમા આંકવામાં આવે છે.